ഒരു ജീവന് രക്ഷിച്ചാല് നിങ്ങള് ഹീറോ, പക്ഷേ രണ്ടോ അതിലധികമോ ജീവന് രക്ഷിച്ചാല് നിങ്ങള് കേവലം ഒരു നഴ്സ് മാത്രം അമ്മയുടെയും കുഞ്ഞിന്റെയും ജീവന് രക്ഷിക്കാനായി വേണ്ട സമയത്ത് കൃത്യമായ ഇടപെടല് നടത്തിയ രാജാക്കാട് കമ്മ്യൂണിറ്റി ഹെല്ത്ത് സെന്ററിലെ എമര്ജന്സി മെഡിക്കല് ടെക്നിഷന് ആഷ്ലി ജോസഫ്, പൈലറ്റ് മോന്സണ് പി സണ്ണി എന്നിവര്ക്ക് ഹൃദയം നിറഞ്ഞ അഭിനന്ദനങ്ങള്. എടുത്തുപറയേണ്ട കാര്യം ആഷ്ലിയുടെ പരിചരണത്തില് 108 ആംബുലന്സില് നടക്കുന്ന രണ്ടാമത്തെ പ്രസവം ആണിത്. ആരോഗ്യവകുപ്പ് മന്ത്രി വീണ ജോര്ജിന്റെ ഫെയ്സ് ബുക്ക് പോസ്റ്റ്: ആശുപത്രിയിലേക്കുള്ള യാത്രാമധ്യേ അതിഥി തൊഴിലാളിയായ യുവതിക്ക് കനിവ് 108 ആംബുലന്സിനുള്ളില് സുഖ പ്രസവം. മധ്യപ്രദേശ് ലംസാര സ്വദേശിയും ഇടുക്കി രാജാക്കാട് ആനപ്പാറ താമസക്കാരിയുമായ ടീകാമിന്റെ ഭാര്യ ഹേമാവതി 31 ആണ് ആംബുലന്സിനുള്ളില് ആണ് കുഞ്ഞിന് ജന്മം നല്കിയത്. അടിമാലി താലൂക്ക് ആശുപത്രിയില് അമ്മയും കുഞ്ഞും സുഖമായിരിക്കുന്നതായി ആശുപത്രി അധികൃതര് അറിയിച്ചു. കൃത്യമായ ഇടപെടലിലൂടെ അമ്മയുടേയും കുഞ്ഞിന്റേയും ജീവന് രക്ഷിച്ച കനിവ് 108 ആംബുലന്സ് ജീവനക്കാരെ അഭിനന്ദിക്കുന്നു. ചൊവ്വാഴ്ച രാത്രി 10.30നാണ് സംഭവം.